
РЕПУБЛИКА СРБИЈА
ОПШТИНА УБ
ОПШТИНСКА УПРАВА ОПШТИНЕ УБ
Број: 004350471 2026 07663 004 000 110 022 02 005
Датум: 22. октобар 2026.
Адреса: Улица војводе Мишића број 20б
14210 Уб
Тел: 014/411-622

На основу члана 94. Закона о запосленима у аутономним покрајинама и јединицама локалне самоуправе („Службени гласник РС”, број 21/2016, 113/2017, 95/2018, 113/2017 – др. закон, 95/2018 – др. закон, 86/2019 – др. закон, 157/2020 – др. закон, 123/2021 – др. закон и 92/2023), члана 73. и 76. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23) и Закључка Комисије за давање сагласности за ново запошљавање и додатно радно ангажовање код корисника јавних средстава  51  Број: 112-7569/2026  од 29.07.2026. године, Општинска управа општине Уб, оглашава


ЈАВНИ КОНКУРС
ЗА ПОПУЊАВАЊЕ РАДНОГ МЕСТА НАМЕШТЕНИКА
У Општинској управи општине Уб


	
РАДНО МЕСТО:   Дактилограф/оператер




I Орган у коме се радно место попуњава:
      Општина Уб, Општинска управа општине Уб,са седиштем у Убу, у Улица војводе Мишића број 20б.

II Радно место које се попуњава:
          „Дактилограф/оператер“, намештеник, четврта врста радних места, у Служби за опште послове и послове пријемне канцеларије, под редним бројем 61, Обједињеног правилника о организацији и систематизацији радних места у Општинској управи и правобранилаштву општине Уб -  један извршилац.
III Опис посла: уноси податке за потребе аутоматске обраде у оквиру утврђених процедура; врши дактилографску припрему материјала и текстова; учествује у архивирању предмета; преузима пошту преко доставне књиге од писарнице; доставља примљене предмете, поднеске и другу пошту руководиоцу одељења на преглед и распоређивање. Обавља и друге послове по налогу начелника управе.

IV Услови за запослење на радном месту:
1. стечено средње образовање у четворогодишњем трајању;
2. најмање једна година радног искуства у струци;
3. да је лице држављанин Републике Србије;
4. да је лице пунолетно;
5. да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа;
6. да лице није правноснажно осуђивано на безусловну казну затвора од најмање шест месеци.

[bookmark: _Hlk159321181]  V       Врста радног односа
На радном месту се заснива радни однос на неодређене време.

VI       Место рада:
            Општина Уб, Општинска управа општине Уб, са седиштем у Убу, Улица војводе Мишића број 20б.
[bookmark: _Hlk153985407]VII     Изборни поступак:
У изборном поступку проверавају се стручна оспособљеност, знања и вештине кандидата и то:
· познавање Закона о општем управном поступку („Службени гласник РС", број: 18/2016, 95/2018 аутентично тумачење и 2/2023 – одлука УС), Правилника о евиденцији радног времена у органима општине Уб („Сл.гласник општине Уб“ број 17/2021 и 19/2021), Кодекса понашања запослених лица у органима општине Уб – писмено, путем теста
· вештина комуникације - усменим путем

На завршни разговор са конкурсном комисијом  у циљу процене  његове мотивације за рад на радном месту  позивају се само кандидати које је комисија у свим облицима провере вредновала оценом „делимично задовољава” (2) или „задовољава” (3).
VIII  Докази који се прилажу уз пријаву на јавни конкурс:
	- пријава са биографијом;
- извод из матичне књиге рођених;
	- уверење о држављанству;
	- очитана  лична карта или фотокопија личне карте;
	- доказ о стеченом основном образовању:
	-уверење Министарства унутрашњих послова-Полицијске управе да кандидат није правноснажно осуђиван на безусловну казну затвора од најмање шест месеци, не старије од шест месеци;
	-исправе којима се доказује  да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа ( уколико је кандидат претходно радио у државном органу или органу локалне самоуправе.
Сви докази прилажу се  у оригиналу или овереној копији.




IX        Предност код избора кандидата
На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20).

X 	 Место, дан и време провере стручне оспособљености, знања и вештина кандидата у изборном поступку: 
Са кандидатима чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеном радном месту, обавиће се провера назначених знања и вештина  у просторијама Општинске управе општине Уб почев од 10.11.2026. године, о чему ће кандидати бити обавештени телефонским путем на бројеве телефона које су навели у пријави или писменим путем преко електронске поште наведене у пријави.

XI    Рок за подношење пријава    
           Рок за подношење пријава је 15 дана и почиње да тече наредног дана од дана објављивања у дневним новинама „Српски Tелеграф“, односно од дана 23.10.2026. године, а завршава се дана 06.11.2026.године.

XII     Адреса на коју се подносе пријаве: 
Поштом на адресу- Општинска управа општине Уб, Улица војводе Мишића број 20б, 14210 Уб, или непосредно - на шалтеру писарнице Општинске управе општине Уб у затвореној коверти, са назнаком „за јавни конкурс”.

У оба случаја на коверти треба навести назив радног места за које се пријава подноси.

XIII     Лице задужено за давање обавештења о конкурсу:
              Мирјана Степановић, контакт телефон: 014/411-622, e-mail: mirjana.s@opstinaub.org.rs.

* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.
	XIV     Јавни конкурс се објављује на интернет презентацији општине Уб www.opstinaub.org.rs и на огласној табли општинске управе Уб, а обавештење о јавном конкурсу и адреса интернет презентације на којој је објављен оглас објављује се у дневним новинама „Српски телеграф“ које се дистрибуирају за целу територију Републике Србије. 
                                               
                                                                        Начелница Општинске управе општине Уб
							               Марија Новаковић с.р.

